stanford-oval/wikipedia huggingface dataset:
ถนนหมายเลข 58 (ประเทศกัมพูชา)
ประวัติ

ถนนหมายเลข 58 ก่อสร้างโดย บริษัท เซี่ยงไฮ้ คอนสตรัคชั่น กรุ๊ป ใช้เวลาก่อสร้าง 43 เดือน ภายใต้เงินกู้แบบผ่อนปรนและงบประมาณของรัฐบาลกัมพูชา ดูแลทางเทคนิคโดย บริษัท กวางโจว วรรณา คอนสตรัคชั่น ซุปเปอร์ไวเซอร์ จำกัด ภายใต้วงเงิน 122 ล้านเหรียญสหรัฐ เริ่มต้นการก่อสร้างในเดือนมิถุนายน พ.ศ. 2558 และก่อสร้างแล้วเสร็จในเดือนมกราคม พ.ศ. 2562
ถนนหมายเลข 58 เปิดให้บริการเมื่อวันที่ 26 กุมภาพันธ์ พ.ศ. 2563 โดยมี ฮุน เซน นายกรัฐมนตรี และ หวัง เหวียนเทียน เอกอัคราชทูตจีนประจำประเทศกัมพูชา เป็นประธานในพิธีเปิดซึ่งจัดขึ้นในจังหวัดบันทายมีชัย โดยมีประชาชนและข้าราชการเข้าร่วมประมาณ 12,000 คน ซึ่งเส้นทางดังกล่าวเป็นเส้นทางยุทธศาสตร์สำหรับการป้องกันประเทศ รวมถึงจะช่วยอำนวยความสะดวกให้กับประชาชนในพื้นที่ภาคตะวันตกเฉียงเหนือด้านการคมนาคมและการค้า รวมถึงเชื่อมโยงเส้นทางการคมนาคมกับประเทศไทยตามแนวชายแดน
รายละเอียดของเส้นทาง

ถนนหมายเลข 58 เริ่มต้นจากวงเวียนแยกออกจากทางหลวงหมายเลข 5 ในเทศบาลปอยเปต จังหวัดบันทายมีชัยขึ้นไปทางเหนือ จากนั้นวิ่งขนานไปกับแนวชายแดนไทย–กัมพูชา ซึ่งฝั่งไทยมีทางหลวงแผ่นดินหมายเลข 3446 ตัดคู่ขนานไปเช่นกัน จากนั้นผ่านอำเภอโอ-จเริว อำเภอสวายเจก และอำเภอถมอปวก ซึ่งแนวเส้นทางจะแยกกับทางหลวงแผ่นดินหมายเลข 3446 ในฝั่งไทยในอำเภอนี้ ซึ่งภูมิประเทศจะเปลี่ยนเป็นวิ่งขนานแนวทิวเขาพนมดงรักไปทางตะวันออก เข้าสู่อำเภอบ็อนเตียย์อ็อมปึลในเขตจังหวัดอุดรมีชัย และสิ้นสุดในเขตเทศบาลสำโรง ระยะทาง 174 กิโลเมตร (108 ไมล์)
สถานที่สำคัญ

เขตนิคมอุตสาหกรรมพิเศษปอยเปตโอเนียง
ปราสาทตาเมือนธม
ปราสาทตาควาย
นโยบายความเป็นส่วนตัว

นโยบายความเป็นส่วนตัว คือคำแถลงหรือเอกสารทางกฎหมาย (ใน กฎหมายความเป็นส่วนตัว ) ที่เปิดเผยวิธีการรวบรวม ใช้ เปิดเผย และจัดการข้อมูลของลูกค้าหรือลูกค้าบางส่วนหรือทั้งหมด  ข้อมูลส่วนบุคคลสามารถเป็นอะไรก็ได้ที่สามารถใช้ระบุตัวบุคคลได้ ไม่จำกัดเพียงชื่อของบุคคล ที่อยู่ วันเดือนปีเกิด สถานภาพการสมรส ข้อมูลติดต่อ การออกบัตรประจำตัว และ วันหมดอายุ บันทึกทางการเงิน ข้อมูลเครดิต ประวัติทางการแพทย์ การเดินทางหนึ่งที่ และความตั้งใจที่จะได้รับสินค้าและบริการ  ในกรณีของธุรกิจ มักเป็นคำแถลงที่ประกาศนโยบายของคู่สัญญาในการรวบรวม จัดเก็บ และเผยแพร่ข้อมูลส่วนบุคคลที่รวบรวม โดยจะแจ้งให้ลูกค้าทราบถึงข้อมูลเฉพาะที่ถูกเก็บรวบรวม และไม่ว่าจะถูกเก็บเป็นความลับ แบ่งปันกับคู่ค้า หรือขายให้กับบริษัทหรือองค์กรอื่นๆ   นโยบายความเป็นส่วนตัวมักแสดงถึงการปฏิบัติที่กว้างกว่าและเป็นภาพรวมมากกว่า ตรงข้ามกับคำชี้แจงการใช้ข้อมูลซึ่งมักจะมีรายละเอียดและเฉพาะเจาะจงมากกว่า
เนื้อหาที่แน่นอนของนโยบายความเป็นส่วนตัวบางอย่างจะขึ้นอยู่กับกฎหมายที่บังคับใช้ และอาจจำเป็นต้องระบุข้อกำหนดทั่วขอบเขตทางภูมิศาสตร์และเขตอำนาจศาล ประเทศส่วนใหญ่มีกฎหมายและแนวทางปฏิบัติของตนเองว่าใครเป็นผู้ครอบคลุม ข้อมูลใดบ้างที่สามารถรวบรวมได้ และสามารถใช้เพื่ออะไร โดยทั่วไป กฎหมายคุ้มครองข้อมูลในยุโรปครอบคลุมทั้งภาคเอกชนและภาครัฐ กฎหมายว่าด้วยความเป็นส่วนตัวไม่เพียงแต่บังคับใช้กับการดำเนินงานของรัฐบาลเท่านั้น แต่ยังรวมถึงองค์กรเอกชนและธุรกรรมทางการค้าด้วย
ข้อกำหนดความเป็นส่วนตัวทางอินเทอร์เน็ต (CalOPPA) กำหนดให้เว็บไซต์ที่รวบรวม ข้อมูลส่วนบุคคลที่สามารถระบุตัวตนได้ (PII) จากผู้อยู่อาศัยในแคลิฟอร์เนียต้องโพสต์นโยบายความเป็นส่วนตัวของตนอย่างเด่นชัด
จนกว่าจะได้รักกัน

| จนกว่าจะได้รักกัน |
| --- | --- |
เค้าโครงจาก: ลิขิตกามเทพ
บทประพันธ์: อาริตา
บทละครโทรทัศน์: ภัทรนันทน์ อิศรางกูร ณ อยุธยา
กำกับโดย: ณธภร พัชรชญานนท์
ผู้ช่วยผู้กำกับ: ภริษา สิงหวัฒนกูล เอกลักษณ์ นวลพรหม
แสดงนำ: ปริญ สุภารัตน์ อุรัสยา เสปอร์บันด์
ดนตรีแก่นเรื่องเปิด: บอกทีว่าเธอก็รู้สึก – ปริญ สุภารัตน์ – อุรัสยา เสปอร์บันด์
ดนตรีแก่นเรื่องปิด: แปลได้สองทาง – ชนกันต์ รัตนอุดม
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 20
การผลิต
ผู้จัดละคร: พลังธรรม กล่อมทองสุข
สถานที่ถ่ายทำ: จังหวัดจันทบุรี จังหวัดสระบุรี จังหวัดนครราชสีมา จังหวัดพังงา
กำกับภาพ: ศรีชล อินทรกัณหา
ลำดับภาพ: DOGBACKDEE
ถ่ายภาพ: จักรชัย แก้วแสงใส เบ็ญจมินทร์ จิตรมา พงษ์ศักดิ์ อรัญญา สุทธิภัทร อุตอามาตร์
ช่วยถ่ายภาพ: ภริตพร ใจสิงห์ เดชสิทธิ์ ทองสุข มงคล มุณี ศิริพงษ์ บุตรเชื้อไทย
กล้อง: หลายกล้อง
ความยาวตอน: 90 นาที
บริษัทผู้ผลิต: รักละคร
ออกอากาศ
สถานีโทรทัศน์: ช่อง 3 เอชดี
ออกอากาศ: 25 มีนาคม 2567 (2567-03-25) – 28 พฤษภาคม 2567 (2567-05-28)
ละครเรื่องก่อนหน้า: มือปราบมหาอุตม์
ละครเรื่องถัดไป: ในวันที่ฝนพร่างพราย
จนกว่าจะได้รักกัน (อังกฤษ: Love at First Night) เป็นละครแนวโรแมนติกคอมเมดี ซึ่งดัดแปลงจากนวนิยายและละครโทรทัศน์เรื่อง ลิขิตกามเทพ ของอาริตา จากการกำกับของ นก-ณธภร พัชรชญานนท์ นำแสดงโดยปริญ สุภารัตน์ และอุรัสยา เสปอร์บันด์ ออกอากาศทุกวันจันทร์และอังคาร เวลา 20:30 น. ระหว่างวันที่ 25 มีนาคม - 28 พฤษภาคม พ.ศ. 2567
เรื่องย่อ

เรื่องราวของ อาโป (อุรัสยา เสปอร์บันด์) สถาปนิกสาวที่เพิ่งถูก เกม (กัมมัญญ์ กลมแก้ว) แฟนหนุ่มนอกใจไปมีคนอื่นแบบต่อหน้าต่อตา จำต้องแต่งงานกับ ภูดิน (วิลลี่ แมคอินทอช) นักธุรกิจหนุ่มใหญ่คราวพ่อเจ้าของ ภูดินปาร์ค เพื่อแลกกับการชดใช้หนี้ที่พ่อแม่ของเธอที่เสียไปแล้วกู้เงินจากภูดินมาเพื่อเลี้ยงดูเธอตามคำสั่งของ ดาริน (ชนานา นุตาคม) ผู้เป็นป้า โดยที่เธอไม่รู้เลยว่าภูดินก็คือพ่อของ เหมือง (ปริญ สุภารัตน์) ผู้ชายที่ช่วยชีวิตเธอตอนจมน้ำระหว่างไปพักผ่อนที่ทะเลหลังจากอกหักโดยใช้ชื่อปลอมว่า วิว จนเผลอใจไปมีสัมพันธ์แบบวันไนท์สแตนด์ ทำให้เหมืองโกรธอาโปและเข้าใจผิดคิดว่าเธอจะมาหลอกลวงพ่อของเขา
นักแสดง

| นักแสดง> ตัวละคร | นักแสดง> นักแสดงปี 2550 | นักแสดง> นักแสดงปี 2567 | นักแสดง> ประวัติตัวละครปี 2567 |
| --- | --- | --- | --- |
| พินิจนัย (2550)/ปราการ (เหมือง) (2567) | กฤษฎา พรเวโรจน์ | ปริญ สุภารัตน์ | ลูกชายคนเดียวของภูดิน มีความสัมพันธ์แบบวันไนท์สแตนด์กับ อาโป ก่อนที่อาโปจะเข้ามาเป็นว่าที่แม่เลี้ยงของเหมือง |
| กานพลู (2550)/อาโป (วิว) (2567) | แอน ทองประสม | อุรัสยา เสปอร์บันด์ | สถาปนิกสาวที่เพิ่งถูกเกมนอกใจและบอกเลิก จำต้องแต่งงานกับ ภูดิน พ่อของเหมืองเพื่อชดใช้หนี้ที่เธอไม่ได้ก่อตามคำสั่งของดาริน |
| ภูษิต (2550)/ติณ (2567) | สุธี เสียงหวาน | พีรวิชญ์ อรรถชิตสถาพร | เพื่อนสนิทของเหมืองและเป็นเจ้าของร้านขายต้นไม้ |
| เภรี (2550)/อิ๊ง (2567) | สกาวใจ พูนสวัสดิ์ | พิชชาภา พันธุมจินดา | หญิงสาวที่มีความมั่นใจในตัวเองสูงแต่เปิ่น มีความสัมพันธ์ลึกซึ้งกับเกม แฟนของอาโป ซึ่งสุดท้ายก็เทเกม ก่อนจะกลายมาเป็นไม้เบื่อไม้เมากับ ติณ เพื่อนสนิทของเหมือง |
| ภาดา (2550)/เกม (2567) | อภินันท์ ประเสริฐวัฒนกุล | กัมมัญญ์ กลมแก้ว | แฟนหนุ่มของอาโปที่นอกใจไปมีความสัมพันธ์กับอิ๊ง จนบอกเลิกกับอาโปแต่สุดท้ายก็ถูกอิ๊งเท |
| พ่อเลี้ยงบดินทร์ (2550)/ภูดิน (2567) | มนตรี เจนอักษร | วิลลี่ แมคอินทอช | พ่อของเหมือง เป็นเจ้าของภูดินปาร์ค ให้อาโปมาแต่งงานด้วยเพื่อชดใช้หนี้ |
| จันทร์เพ็ญ (2550)/ดาริน (2567) | ดวงตา ตุงคะมณี | ชนานา นุตาคม | ป้าของอาโป บังคับให้อาโปแต่งงานกับภูดินเพื่อชดใช้หนี้ |
| ภัสสร (2550)/ริตา (2567) | โชติรส แก้วพินิจ | น้ำหนึ่ง สุทธิเดชานัย | ลูกสาวของดาริน พี่สาวของโอม และลูกพี่ลูกน้องของอาโป |
| พิบูลย์ (2550)/โอม (2567) | แอนดรูว์ โคนินทร์ | วีรภัฎ อ่อนสอาด | ลูกชายของดาริน น้องชายของริตา และลูกพี่ลูกน้องของอาโป |
| เบิ้ม | ไม่มีตัวละครตัวนี้ | ธงชัย ทองกันทม | พนักงานของภูดินปาร์ค |
| อ่ำ | ไม่มีตัวละครตัวนี้ | ศุภชัย สุวรรณอ่อน | พนักงานของภูดินปาร์ค |
| สน | ไม่มีตัวละครตัวนี้ | อรรถพล เทศทะวงศ์ | พนักงานของภูดินปาร์ค |
| โป๊ะ | ไม่มีตัวละครตัวนี้ | แพรวโพยม ประสมทอง | พนักงานของภูดินปาร์ค |
| กิ๊ง | ไม่มีตัวละครตัวนี้ | ปรียารินท์ รวีพุฒิพงศ์ | พนักงานของภูดินปาร์ค |
| สุจิตรา (2550)/วิวรรณ (2567) | วัลวิภา โยคะกุล | มณีรัตน์ คำอ้วน | น้าสาวของเหมือง |
| จินดา (2550)/สิตา (2567) | กาญจนา จินดาวัฒน์ | ปรารถนา สัชฌุกร | หัวหน้าแม่บ้านที่บ้านของภูดิน |
| บุตตรา (2550)/ผิง (2567) | ศิรประภา สุขดำรงค์ | นันทนัท ฐกัดกุล | ยูทูบเบอร์ชื่อดัง เพื่อนสนิทของอาโป |
นักแสดงรับเชิญ
| นุดี | ไม่มีตัวละครตัวนี้ | สโรชา วาทิตตพันธ์ | อดีตภรรยาของภูดิน และแม่ของเหมือง |
|  | ไม่มีตัวละครตัวนี้ | คุณากร เกิดพันธุ์ |  |
| ป๊า | ไม่มีตัวละครตัวนี้ | ศุภกิจ เวสสะโรจน์กิจ | พ่อของติณ |
| ม๊า | ไม่มีตัวละครตัวนี้ | สุมณฑา สวนผลรัตน์ | แม่ของติณ |
| เหมือง (วัยเด็ก) |  | ภูริปัญญ์ ครุฑหิรัณย์ |  |
ข้อโต้เถียง

ในฉากเปิดตัวละครเรื่อง จนกว่าจะได้รักกัน ได้มีชาวเน็ตนำไปเทียบแบบช็อตต่อช็อตว่าคล้ายคลึงกับซีรีส์เกาหลีเรื่องความรักในเมืองใหญ่ หรือ Lovestruck in the City เมื่อปี 2020 ที่นำแสดงโดย จี ชัง-อุก และคิม จี-ว็อน อยู่หลายจุด จนคิดว่าได้มีการซื้อลิขสิทธิ์นำมาสร้างใหม่
สกุลกะทกรก

| สกุลกะทกรก |
| --- | --- |

Passiflora × kewensis

ผลของ P. platyloba ที่มักจะสับสนกับ P. quadrangularis

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Passifloraceae
สกุล:: Passiflora L.

Species
 ประมาณ 500 ชนิด ดูที่ รายชื่อ
ชื่อพ้อง
 Anthactinia Bory ex M.Roem.  Asephananthes Bory  Astrophea Lam. ex M.Roem.  Baldwinia Raf.  Ceratosepalum Oerst.  Cieca Medik.  Decaloba M.Roem.  Disemma Labill.  Granadilla Mill.  Hollrungia K.Schum.  Monactineirma Bory  Murucuja Medik.  Pentaria M.Roem.  Poggendorffia H.Karst.  Tacsonia Juss.  Tetrapathaea  (DC.) Rchb.  Tetrastylis Barb.Rodr.
สกุลกะทกรก (Passiflora) เป็นสกุลของพืชมีดอกในวงศ์กะทกรก มีสมาชิกประมาณ 500 ชนิด ชื่อของสกุลนี้ได้นำไปตั้งเป็นชื่อวงศ์ Passifloraceae ส่วนใหญ่เป็นไม้เลื้อย บางส่วนเป็นไม้พุ่ม มี 2-3 ชนิดเป็นไม้ล้มลุก ยังมีข้อโต้แย้งในการแยกหรือไม่แยกสกุล Hollrungia ออกจากสกุล Passiflora ซึ่งต้องศึกษาต่อไป
แหล่งข้อมูลอื่น

The Passiflora Society International
Passiflora: passionflowers of the world
Killip, The American Species of Passifloraceae, Fieldiana, Bot. 19 (1938)
Passiflora online
Passiflora edulis เก็บถาวร 2020-07-05 ที่ เวย์แบ็กแมชชีน
Passiflora Picture Gallery
Chilean Passiflora pictures เก็บถาวร 2021-04-15 ที่ เวย์แบ็กแมชชีน
A list of Heliconius Butterflies and the Passiflora species their larvae consume เก็บถาวร 2006-07-11 ที่ เวย์แบ็กแมชชีน
นาตาชา จุลานนท์

| นาตาชา จุลานนท์ |
| --- | --- |
เกิด: 19 เมษายน พ.ศ. 2536 (31 ปี) กรุงเทพมหานคร ประเทศไทย
การศึกษา: มหาวิทยาลัยหอการค้าไทย
อาชีพ:  นักแสดง  นักธุรกิจ 
ปีที่แสดง: พ.ศ. 2559–ปัจจุบัน
ผลงานเด่น: มินนี่ – พ่อครัวหัวป่าก์ (2560)   คุณหญิงเดือน – ปี่เเก้วนางหงส์ (2561) นิลา – ยมทูตกับภูตสาว (2565)  กิ่งเเก้ว (กิ๋ง) – ชายแพศยา (2566)  มะลิ / เมนี่ – ขวัญฤทัย (2567)
สังกัด: ช่อง 3 (2560–ปัจจุบัน)
นาตาชา จุลานนท์ (เกิด 19 เมษายน พ.ศ. 2536) ชื่อเล่น เเน็ตตี้ เป็นนักแสดงและพิธีกรหญิงชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

นาตาชา จุลานนท์ มีชื่อเล่นว่า แน๊ตตี้ เกิดเมื่อวันที่ 19 เมษายน 2536 เป็นลูกสาวคนโตในบรรดาพี่น้อง 2 คน พ่อชื่อ ทวีรัตน์ ด่านอุดมกิจ (เสียชีวิตแล้ว) แม่ชื่อ ธัญรัตน์ จุลานนท์ เธอมีศักดิ์เป็นหลานตาของพลเอกสุรยุทธ์ จุลานนท์ ประธานองคมนตรีในรัชสมัยพระบาทสมเด็จพระวชิรเกล้าเจ้าอยู่หัว และอดีตนายกรัฐมนตรีคนที่ 24 ของประเทศไทย เนื่องจากคุณตาของเธอเป็นพี่ชายของพลเอกสุรยุทธ์ จบการศึกษาระดับปริญญาตรีสาขาวิชาภาษาอังกฤษจากคณะมนุษยศาสตร์ มหาวิทยาลัยหอการค้าไทย พร้อมกับยังเป็นดาวคณะอีกด้วย
เข้าสู่วงการบันเทิง

นาตาชาเข้าสู่วงการจากการถูกทาบทามให้มาถ่ายแบบโดยเธอได้รับค่าตัวครั้งแรก 3,500 บาท ต่อมาเธอถูกเพื่อนแอบส่งประวัติไปแคสเป็นพิธีกรรายการสตรอเบอร์รี่ชีสเค้ก ทำให้ได้เข้าสู่วงการอย่างเต็มตัว ต่อมาเธอได้รู้จักกับอดีตผู้จัดการดาราและนักปั้นชื่อดังผู้ล่วงลับ นิรุณ ลิ้มสมวงศ์ หรือ โกโก้ ที่คอยป้อนงานให้เธอมากมาย จากนั้นจึงได้พาเธอมาเทสต์หน้ากล้องและเซ็นสัญญาเป็นนักแสดงในสังกัดช่อง 3 และได้ไปเรียนการแสดงกับรสสุคนธ์ กองเกตุ หรือ ครูเงาะ ครูสอนการแสดงชื่อดัง
โดยผลงานละครเรื่องแรกของเธอคือเรื่องพ่อครัวหัวป่าก์ เมื่อปี 2560 โดยแสดงเป็น มินนี่ เจ้าของบริษัททัวร์เพื่อนสนิทของ ทองตรา นางเอกของเรื่อง ตามด้วยบท แพรพรรณ คุณหนูโปรไฟล์เลิศในละครเรื่องพ่อยุ่งลุงไม่ว่าง ที่ออกอากาศในช่วงปลายปีเดียวกัน จากนั้นจึงมีผลงานเรื่อยมา
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2560 | พ่อครัวหัวป่าก์ | มินนี่ |
| 2560 | พ่อยุ่งลุงไม่ว่าง | เเพรพรรณ (พาย) |
| 2561 | ปี่เเก้วนางหงส์ | คุณหญิงเดือน |
| 2562 | ลับลวงใจ | มิ้นต์ (รับเชิญ) |
| 2564 | รักนิรันดร์จันทรา | วีวี่ |
| 2565 | ยมทูตกับภูตสาว | นิลา |
| 2565 | รากแก้ว | เจนจิต (รับเชิญ) |
| 2565 | มัดหัวใจยัยซุปตาร์ | นารา (รับเชิญ) |
| 2566 | ใต้เงาตะวัน | มิกิ |
| 2566 | ชายแพศยา | กิ่งเเก้ว (กิ๋ง) |
| 2567 | ดวงใจเทวพรหม : ขวัญฤทัย | เมนี่ พรสวรรค์ (มะลิ) |
| 2567 | หนึ่งในร้อย | ช่วง |
| 2568 | แม่เลี้ยง | โมนา |
| 2568 | คุณพี่เจ้าขาดิฉันเป็นห่านมิใช่หงส์ | พุดซ้อน |
สถานีบูกิซ

ชานชาลาสายตะวันออก-ตะวันตก
ทางเข้า-ออกของสถานี
สถานีบูกิส (อังกฤษ: Bugis MRT Station) เป็นสถานีเปลี่ยนเส้นทางระหว่างสายตะวันออก-ตะวันตก และสายดาวน์ทาวน์ ของการรถไฟฟ้าขนส่งมวลชนสิงคโปร์ ตั้งอยู่ใกล้กับศูนย์การค้า บูกิสพลัส, จัตุรัสซิมลิม, หมู่บ้านบูกิส, แยกบูกิส, หอสมุดแห่งชาติ และกัมปงแกลม
สถานีบูกิสของสายตะวันออก-ตะวันตก ตั้งอยู่ใกล้กับแยกบูกิส มีทางเดินเชื่อมไปยังศูนย์การค้า ตัวสถานีได้รับการออกแบบใกล้เคียงกับสถานีลาเวนเดอร์ แต่จะแตกต่างกันตรงสีไฟที่ใช้ ส่วนสถานีบูกิสของสายดาวน์ทาวน์ ตั้งอยู่บริเวณพื้นที่ที่เคยเป็นโรงแรม 7 ชั้น เปิดใช้งานครั้งแรกเมื่อ 22 ธันวาคม ค.ศ. 2013 และเป็นสถานีปลายทางฝั่งเหนือจนถึงปี ค.ศ. 2016 ซึ่งจะถูกแทนที่โดย สถานีบูกิตปันจัง
ศูนย์การค้ารหัส QR บนกำแพง

กำแพงศูนย์การค้าภายในสถานี เป็นสื่อเชิงโต้ตอบที่เปิดตัวเมื่อ 7 ธันวาคม ค.ศ. 2011 โดยเลียนแบบจากสถานีโซลลึง ของรถไฟใต้ดินโซล ในโซล ประเทศเกาหลีใต้ ดำเนินการโดยเอสเอ็มอาร์ที ผู้สัญจรจะใช้กล้องโทรศัพท์มือถือสแกนอ่านรหัส QR ในการซื้อสินค้าที่แสดงบนสื่อจากนั้นสินค้าจะถูกจัดส่งไปยังที่อยู่ของผู้ซื้อ โดยชำระเงินผ่านบัตรเครดิต
ศิลปะภายในตัวสถานี

ภาพวาด "ชั่วคราว" ภายในตัวสถานี วาดโดยแพ็ตทริก ชัว ให้ความรู้สึกเกี่ยวกับประสบการณ์ของผู้คนมากมายที่เข้ามาทำงานในเมือง
แผนผังสถานี

| 0 | 1 | 2 |
| --- | --- | --- |
| L1 | ระดับถนน | แยกบูกิส, โกลเดนแลนมาร์ก, โรงพยาบาลราฟเฟิล |
| B1 | ชั้นรวมผู้โดยสาร |  |
B2: 
| B2 | ชั้นจำหน่ายบัตรโดยสาร EWL | เครื่องตรวจบัตรโดยสาร, ที่ทำการสถานี, จุดเปลี่ยนเส้นทาง |
| B2 | ชั้นจำหน่ายบัตรโดยสาร DTL | เครื่องตรวจบัตรโดยสาร, ที่ทำการสถานี |
| B3 | ชานชาลา เอ | สายตะวันออก-ตะวันตก มุ่งหน้า  EW1  ปาเซอร์มาส สถานีถัดไป  EW11  ลาเวนเดอร์ (→)  |
B3: ชานชาลาเกาะกลาง ประตูรถจะเปิดทางด้านขวา
| B3 | ชานชาลา บี | สายตะวันออก-ตะวันตก มุ่งหน้า  EW33  ตวสลิงก์ สถานีถัดไป  EW13  NS25  ศาลากลาง (←)  |
| B4 | ชั้นรวมผู้โดยสาร |  |
| B5 | ชานชาลา บี | สายดาวน์ทาวน์ มุ่งหน้า  DT19  NE4  ไชนาทาวน์ สถานีถัดไป  DT15  CC4  โปรมีเนด (→) สายดาวน์ทาวน์ (กำลังก่อสร้าง) มุ่งหน้า  DT35  CG1  เอ็กซ์โป สถานีถัดไป  DT15  CC4  โปรมีเนด (→) |
B5: ชานชาลาเกาะกลาง ประตูรถจะเปิดทางด้านขวา
| B5 | ชานชาลา เอ | สายดาวน์ทาวน์ มุ่งหน้า  DT1  BP6  บูกิตปันจัง สถานีถัดไป  DT13  โรเชอร์ (←)  |
ทางออก

A: อาคารฟูลูโช, ถนนวิกตอเรีย (ฝั่งเหนือ), วัดกวนอิมทองหด, ตลาดอัลเบิร์ต, โอจีอัลเบิร์ต, จัตุรัสเบอร์ลิงตัน, สถานีขนส่งผู้โดยสารถนนควีน
B: ฮาจิเลน, ถนนวิกตอเรีย (ฝั่งใต้)
C: แยกบูกิส, บูกิสพลัส, หอสมุดแห่งชาติ
D: ถนนตันควีลาน
เวลาที่ให้บริการ

| สถานีปลายทาง | ขบวนแรก | ขบวนแรก | ขบวนแรก |  | ขบวนสุดท้าย |  |
| --- | --- | --- | --- | --- | --- | --- |
|  | จันทร์ – เสาร์ |  | อาทิตย์ และวันหยุดราชการ |  | ทุกวัน |  |
สายตะวันออก–ตะวันตก
| EW1 ปาเซอร์ริส | 6.03 |  | 6.31 |  | 0.14 |  |
| EW33 ตวสลิงก์ | 5.54 |  | 6.20 |  | 23.49 |  |
สายดาวน์ทาวน์
| DT19 ไชนาทาวน์ | 6.02 |  | 6.28 |  | 23.46 |  |
แหล่งข้อมูลอื่น

SBS Transit's Bugis MRT station official website
SMRT's Bugis MRT station official website
Bugis to Changi Airport MRT station route guide
ฤดูพายุไซโคลนภูมิภาคออสเตรเลีย พ.ศ. 2564–2565

| ฤดูพายุไซโคลนภูมิภาคออสเตรเลีย พ> ศ. 2564–2565 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 9 พฤศจิกายน พ.ศ. 2564
ระบบสุดท้ายสลายตัว: 11 พฤษภาคม พ.ศ. 2565
พายุมีกำลังมากที่สุด

ชื่อ: เวอร์นัน
 • ลมแรงสูงสุด: 185 กม./ชม. (115 ไมล์/ชม.) (เฉลี่ย 10 นาที)
 • ความกดอากาศต่ำที่สุด: 950 hPa (มิลลิบาร์)
 
สถิติฤดูกาล
ความกดอากาศต่ำเขตร้อน: 32 ลูก
พายุไซโคลนเขตร้อน: 10 ลูก
พายุไซโคลนกำลังแรง: 2 ลูก
ผู้เสียชีวิตทั้งหมด: 2 คน
ความเสียหายทั้งหมด: > 36,000ดอลลาร์สหรัฐ (ค่าเงิน USD ปี 2022)
 
ฤดูพายุไซโคลนภูมิภาคออสเตรเลีย 2562–63, 2563–64, 2564–65, 2565–66, 2566–67
ฤดูพายุไซโคลนภูมิภาคออสเตรเลีย พ.ศ. 2564–2565 เป็นฤดูกาลในอดีตที่เคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2564 และไปสิ้นสุดในวันที่ 30 เมษายน พ.ศ. 2565 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2564 ถึง 30 มิถุนายน พ.ศ. 2565 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย (BOM), สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย (BMKG) ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ (JTWC) ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
ภาพรวมฤดูกาล

| --- | --- |
  หย่อมความกดอากาศต่ำ (≤63 กม./ชม.):   พายุไซโคลนกำลังแรงระดับ 3 (118–159 กม./ชม.)
  พายุไซโคลนระดับ 1 (63–88 กม./ชม.):   พายุไซโคลนกำลังแรงระดับ 4 (160–200 กม./ชม.)
  พายุไซโคลนระดับ 2 (89–117 กม./ชม.):   พายุไซโคลนกำลังแรงระดับ 5 (≥200 กม./ชม.)
พายุ > ความกดอากาศต่ำเขตร้อน 16U

วันที่ 29 มกราคม สำนักอุตุนิยมวิทยาออสเตรเลียเริ่มติดตามหย่อมความกดอากาศต่ำเขตร้อนลูกหนึ่ง โดยกำหนดรหัสให้กับหย่อมความกดอากาศต่ำดังกล่าวว่า 16U ต่อมาในวันที่ 3 กุมภาพันธ์ หย่อมความกดอากาศต่ำ 16U ได้เคลื่อนตัวออกจากแอ่งและเข้าสู่แอ่งแปซิฟิกใต้
พายุ > ความกดอากาศต่ำเขตร้อน 14U

หย่อมความกดอากาศต่ำเขตร้อน 14U ก่อตัวขึ้นในวันที่ 30 มกราคมและสลายตัวไปในวันที่ 6 กุมภาพันธ์
พายุ > ความกดอากาศต่ำเขตร้อน 17U

หย่อมความกดอากาศต่ำเขตร้อน 17U ก่อตัวขึ้นในวันที่ 5 กุมภาพันธ์และถูกกล่าวถึงเป็นครั้งสุดท้ายในวันที่ 14 กุมภาพันธ์ เนื่องจากเคลื่อนตัวออกจากแอ่งไป
พายุ > ความกดอากาศต่ำเขตร้อน 18U (โดวี)

หย่อมความกดอากาศต่ำเขตร้อน 18U ก่อตัวขึ้นในวันที่ 5 กุมภาพันธ์ใกล้กับนิวแคลิโดเนีย ต่อมาในวันรุ่งขึ้นหย่อมความกดอากาศต่ำ 18U ได้เคลื่อนตัวข้ามเข้าสู่แอ่งแปซิฟิกใต้ และทวีกำลังแรงขึ้นเป็นพายุไซโคลนโดวีในวันที่ 9 กุมภาพันธ์
พายุ > ความกดอากาศต่ำเขตร้อน 19U (เฟซีเล)

วันที่ 11 กุมภาพันธ์ สำนักอุตุนิยมวิทยาออสเตรเลียพยากรณ์ว่า จะมีหย่อมความกดอากาศต่ำเขตร้อนก่อตัวขึ้นภายในอีกไม่กี่วัน บริเวณด้านตะวันออกเฉียงใต้ของเกาะคริสต์มาส จากนั้นตัวระบบได้ก่อตัวขึ้นและได้รับรหัสว่า 19U
รายชื่อพายุ > สำนักอุตุนิยมวิทยา

ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย โดยในฤดูกาลนี้มีชื่อของสำนักอุตุนิยมวิทยาแห่งออสเตรเลียถูกใช้ 8 ชื่อ ได้แก่
| --- | --- |
 แพดดี  รูบี  เซท  ทิฟฟานี:  เวอร์นัน  อานีกา  บิลลี  ชาร์ลอตต์
รายชื่อพายุ > TCWC จาการ์ตา

ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้มีชื่อของ TCWC จาการ์ตาถูกใช้ 1 ชื่อ คือ
รายชื่อพายุ > TCWC พอร์ตมอร์สบี

พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้มีไม่มีชื่อของ TCWC พอร์ตมอร์สบีถูกใช้เลย
ดูเพิ่ม

สถานีย่อยพายุหมุนเขตร้อน
รายชื่อฤดูพายุไซโคลนซีกโลกใต้
ฤดูพายุเฮอร์ริเคนแปซิฟิก: 2564, 2565
ฤดูพายุเฮอร์ริเคนแอตแลนติก: 2564, 2565
ฤดูพายุไต้ฝุ่นแปซิฟิก: 2564, 2565
ฤดูพายุไซโคลนมหาสมุทรอินเดีย: 2564, 2565
ฤดูพายุไซโคลนมหาสมุทรอินเดียตะวันตก-ใต้ พ.ศ. 2564–2565
ฤดูพายุไซโคลนแปซิฟิกใต้ พ.ศ. 2564–2565
พายุหมุนเขตร้อนในแอตแลนติกใต้
แหล่งข้อมูลอื่น

สำนักอุตุนิยมวิทยาแห่งออสเตรเลีย เก็บถาวร 2009-11-12 ที่ เวย์แบ็กแมชชีน
ศูนย์เตือนไต้ฝุ่นร่วม เก็บถาวร 2015-08-09 ที่ เวย์แบ็กแมชชีน
ศูนย์เตือนภัยพายุหมุนเขตร้อนจาการ์ตา เก็บถาวร 2018-12-01 ที่ เวย์แบ็กแมชชีน (อินโดนีเซีย)
พายุไซโคลนโควีและพายุไซโคลนทิฟฟานี ในวันที่ 9 มกราคม พ.ศ. 2565
พายุไซโคลนเวอร์นันและดีเปรสชัน 08 เกิดปรากฎการณ์ฟูจิวารา ในวันที่ 26 กุมภาพันธ์ พ.ศ. 2565
สโมสรฟุตบอลบอร์นมัท

สโมสรฟุตบอลบอร์นมัท (อังกฤษ: AFC Bournemouth) เป็นสโมสรฟุตบอลอาชีพตั้งอยู่ใน คิงส์พาร์ก, บอสคอมบ์, ชานเมืองของบอร์นมัท, ดอร์เซต, อังกฤษ ปัจจุบันแข่งขันอยู่ในพรีเมียร์ลีก ลีกสูงสุดของระบบลีกฟุตบอลอังกฤษ ก่อตั้งเมื่อ ค.ศ. 1899 ในชื่อ บอสคอมบ์ ก่อนจะเปลี่ยนชื่อเป็นชื่อปัจจุบันใน ค.ศ. 1971 มีฉายาว่า "เดอะเชอร์รีส์" และเรียกกันโดยทั่วไปว่า บอร์นมัท พวกเขาใช้ ดีนคอร์ต เป็นสนามเหย้าตั้งแต่ ค.ศ. 1910
สโมสรแข่งขันในลีกฟุตบอลระดับภูมิภาคก่อนที่จะไต่ระดับจาก แฮมป์เชอร์ลีก เป็น เซาเทิร์นลีก ใน ค.ศ. 1920 ก่อนจะเปลี่ยนชื่อเป็น บอร์นมัทแอนด์บอสคอมบ์แอตเลติก สโมสรได้รับเลือกเข้าสู่ ฟุตบอลลีก ใน ค.ศ. 1923 สโมสรแข่งขันใน เทิร์ดดิวิชันเซาท์ เป็นเวลา 35 ปี และชนะเลิศ เทิร์ดดิวิชันเซาท์คัพ ใน ค.ศ. 1946 ต่อมาสโมสรแข่งขันใน เทิร์ดดิวิชัน ที่ได้รับการจัดโครงสร้างใหม่ใน ค.ศ. 1958 สโมสรตกชั้นลงไป โฟร์ตดิวิชัน ใน ค.ศ. 1970 แต่ก็เลื่อนชั้นขึ้นมาทันทีในฤดูกาล 1970–71 สโมสรตกชั้นไปโฟร์ตดิวิชันอีกครั้งใน ค.ศ. 1975 และเลื่อนชั้นขึ้นมาในฤดูกาล 1981–82 สโมสรชนะเลิศ แอสโซซิเอทเมมเบอร์สคัพ ใน ค.ศ. 1984 และเทิร์ดดิวิชันในฤดูกาล 1986–87 สโมสรใช้เวลาสามฤดูกาลอยู่ในลีกระดับสองก่อนจะได้รับการลงโทษทางการเงินใน ค.ศ. 1997 และตกชั้นกลับไปลีกระดับสี่ใน ค.ศ. 2002 แม้ว่าจะได้เลื่อนชั้นทันทีด้วยการชนะรอบเพลย์ออฟใน ค.ศ. 2003
บอร์นมัทได้รับการลงโทษทางการเงินเป็นครั้งที่สองและตกชั้นไป ลีกทู ใน ค.ศ. 2008 และแต่งตั้ง เอ็ดดี ฮาว เป็นผู้จัดการทีม สโมสรเลื่อนชั้นถึงสามครั้งในรอบหกปีและเลื่อนชั้นขึ้นสู่ลีกสูงสุดของฟุตบอลอังกฤษเป็นครั้งแรกในประวัติศาสตร์ โดยสโมสรจบอันดับสองของลีกทูในฤดูกาล 2009–10, จบอันดับสองของลีกวัน ในฤดูกาล 2012–13 และชนะเลิศ อีเอฟแอลแชมเปียนชิป ในฤดูกาล 2014–15 สโมสรแข่งขันในพรีเมียร์ลีกเป็นเวลาห้าฤดูกาลก่อนจะตกชั้นใน ค.ศ. 2020 แต่ก็กลับขึ้นมาใน ค.ศ. 2022 โดยจบอันดับสองในแชมเปียนชิป ด้วยการคุมทีมของ สก็อต พาร์กเกอร์
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ